»4.

32004 L 0017: Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (EUT L 134 af 30.4.2004, s. 1), som berigtiget ved EUT L 358 af 3.12.2004, s. 35, som ændret ved: — 32004 R 1874: Kommissionens forordning (EF) nr. 1874/2004 af 28. oktober 2004 (EUT L 326 af 29.10.2004, s. 17.) — 32005 L 0051: Kommissionens direktiv 2005/51/EF af 7. september 2005 (EUT L 257 af 1.10.2005, s. 127). Bestemmelserne i direktivet gælder i forbindelse med denne aftale med følgende tilpasninger: a) I artikel 58, stk. 1, ændres »Fællesskabet« til »Fællesskabet, for så vidt angår ordregivere i Fællesskabet, eller EFTA-landene, for så vidt angår disses ordregivere«. b) I artikel 58, stk. 1, ændres »fællesskabsvirksomheder« til »fællesskabsvirksomheder, for så vidt angår Fællesskabets aftaler, eller EFTA-virksomheder, for så vidt angår EFTA-landenes aftaler«. c) I artikel 58, stk. 1, ændres »Fællesskabets eller dets medlemsstaters forpligtelser over for tredjelandene« til »Fællesskabets eller dets medlemsstaters forpligtelser over for tredjelandene eller EFTA-landenes forpligtelser over for tredjelandene«. d) I artikel 58, stk. 4, ændres »i kraft af en rådsafgørelse« til »i kraft af en afgørelse truffet i overensstemmelse med EØS-aftalens almindelige beslutningsprocedure«. e) Artikel 58, stk. 5, affattes således: »5. I forbindelse med EØS-aftalens almindelige institutionelle bestemmelser forelægges der årlige rapporter om, hvilke fremskridt der er gjort i multilaterale og bilaterale forhandlinger om fællesskabsvirksomheders og EFTA-virksomheders adgang til tredjelandes markeder på de områder, der er omfattet af dette direktiv, hvilke resultater der er opnået under disse forhandlinger, samt hvorledes de indgåede aftaler gennemføres i praksis. Bestemmelserne i denne artikel kan ved EØS-aftalens almindelige beslutningsprocedure ændres på baggrund af udviklingen i så henseende.« f) For at gøre det muligt for ordregiverne i EØS at anvende artikel 58, stk. 2 og 3, skal de kontraherende parter sikre, at de leverandører, der er etableret på deres respektive områder, angiver oprindelsen af de varer, der omfattes af deres tilbud på vareindkøbskontrakter, i overensstemmelse med Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1). g) For at opnå den størst mulige konvergens anvendes artikel 58 i EØS-sammenhæng ud fra den forståelse: — at anvendelsen af stk. 3 intet ændrer ved den bestående liberaliseringsgrad i forholdet til tredjelande, — at de kontraherende parter nøje rådfører sig med hinanden i forbindelse med deres forhandlinger med tredjelande. Anvendelsen af denne ordning vil blive evalueret i fællesskab. h) Artikel 59 finder ikke anvendelse. i) Bilag I til X suppleres med tillæg 2 til 13 til nærværende bilag. j) Liechtenstein sætter de love og administrative bestemmelser, der er nødvendige for at efterkomme dette direktiv, i kraft inden 18 måneder efter ikrafttrædelsen af den afgørelse truffet af Det Blandede Udvalg, ved hvilken direktiv 2004/17/EF indarbejdes i EØS-aftalen.«